Բաքվում կայացած զորահանդես ժամանակ ցուցադրվեց Ադրբեջանի զինանոցը: Սա Ադրբեջանի համար լուրջ քարոզչական ու հոգեբանական նշանակություն ուներ հատկապես Հայաստանում իսկանդեր համակարգերի հայտնվելուց հետո: Ուստի, Բաքուն ցուցադրեց է այն, ինչ ունի իր զինանոցում՝ բելառուսական «Պոլոնեզ» եւ իսրայելական LORA հրթիռային համալիրները, ինչպես նաեւ ամերիկյան Bell 412 ուղղաթիռներ ու թուրքական արտադրության ԱԹՍ-ներ: Թե որքանով են զուտ տակտիկական ու ստրատեգիական առումով տարբեր երկրների արտադրության հրթիռային համալիրները միմյանց հետ համադրելի եւ որքանով արդյունավետ կաշխատեն ռազմական գործողությունների թատերաբեմում, դժվար է ասել, բայց որ մեծ քարոզչական արդյունք ապահովեց՝ հայտնվելով Բաքվի կենտրոնական փողոցներում, կասկածից վեր է: